# אנטליה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בעיר בחלק האסייתי של תורכיה; לערך העוסק באנטוליה, החלק האסייתי של תורכיה, ראו אסיה הקטנה.

אנטליה

מדינה | תורכיה
מחוז | {{{מחוז}}}
ראש העירייה | מֶנדֶרֵס טוּרָל
אוכלוסייה - עירונית | 603,190 תושבים
אתר אינטרנט רשמי | http://www.antalya-bld.gov.tr/en

צריח החלילים

אנטליה היא עיר בחלק האסייתי של תורכיה, בירת מחוז אנטליה ועיר הנופש הגדולה ביותר במדינה. העיר הוקמה במאה השנייה לפני הספירה ואוכלוסייתה מונה 603,190 תושבים לפי ספירת האוכלוסין בשנת 2000. ראש העיר הוא מנדרס טורל. צריח עתיק במסגד איבלי מונארט שבעיר העתיקה "קאליצ'י" שהיא חלק מאנטליה הנקרא "צריח החלילים" הוא סמל העיר.

## [עריכה] היסטוריה

אנטליה הוקמה בשנת 159 לפנה"ס על ידי אנאטלוס מלך פרגמון שקרא לה על שמו. הכנסות העיר נבעו ממסחר במלח, שמן זית, דגן ועצי ארז. בעיר יש שרידים של חומות הגנה עתיקות שהקיפו את העיר בעבר. בעת העתיקה ביקרו בעיר אנשים מפורסמים וחשובים כמו סנט פאול וברנבס במאה הראשונה לספה"נ, והקיסר אדריאנוס במאה השנייה. מאז שנות השבעים של המאה ה-20 התרחבה העיר מערבה וצפונה, והחל משנות השמונים של המאה ה-20 התגברה ההגירה לעיר ב- 400%.

## [עריכה] גיאוגרפיה ואקלים

העיר ממוקמת על מצוק במפרץ אנטליה שנושא את שמה, לאורך כ- 39 מטר לאורך החוף הסלעי של הים התיכון, ליד הרי הטאורוס, שמתנשאים לגובה 3,086 מטר מעל ומשופעים בעמקים רבים בגדלים שונים. הרי הטאורוס ברקע השמים, המדרונות ובמיוחד המערות ליד החוף, מוסיפים נופך נוסף ליופי המיוחד של האזור.

עולם הצומח של אנטליה עשיר בצורה קיצונית, כל סוג של צמח טרופי יכול להמצא לאורך החוף. כשהולכים לאורך מרגלות הרי הטאורוס אפשר לראות שהם משופעים בצמחייה ים תיכונית, בעוד שהיערות משופעים בעצי אורן ואלון. באזור אנטליה יש גם מטעי כותנה ושומשום, וחורשות פרות הדר ובננות.

באנטליה אין חורף אמיתי, בצורה כזאת שבשנת 1985 הייתה הפעם הראשונה מאז 60 שנה שבה ירד באנטליה שלג, וזה עורר התרגשות רבה. הקיץ באנטליה הוא חם וחסר גשם בעוד ששאר החודשים הם חמימים וגשומים עם טמפרטורה ממוצעת של 18 מעלות צלזיוס. אין באנטליה גשם בערך 309 ימים בשנה ונדיר מאוד שהטמפרטורה יורדת מתחת לאפס מעלות צלזיוס. במשך 40 השנים האחרונות הטמפרטורה החמה ביותר שנמדדה באנטליה היא 44 צלזיוס והלחות הממוצעת באנטליה היא 64%. הטמפרטורה הממוצעת היא 18 צ. בינואר ובאפריל, 27 צ. באוגוסט ו- 24 צ. בספטמבר.

## [עריכה] אתרי תיירות

אנטליה היא עיר מתויירת מאוד ובמיוחד על ידי ישראלים. האטרקציות העיקריות הן:

### [עריכה] שמורות טבע

מפל דודן תחתון

- דודן - נחל הנשפך לים התיכון הנמצא בחלקו בשמורת טבע ובו שני מפלים:
  - מפל דודן תחתון - מפל בקצה נחל דודן ונשפך לים התיכון
  - מפלי דודן - כמה מפלים אחד ליד השני בשמורת הטבע של נחל דודן במרחק כ-15 ק"מ צפונית לאנטליה הנשפכים מגובה רב לתוך בריכה גדולה מוקפת צמחיה. אפשר להיכנס למסלול קצר מאחורי המפלים.
- מפלי קורשנלו - כמה מפלים הנמצאים בתוך שמורת הטבע קורשנלו. המפלים נשפכים לתוך בריכה בסביבה משופעת בעצי אורן.
- מערת קאראיאן - מערה במרחק כ-27 ק"מ על כביש בורדר. המערה התגלתה בשנת 1946 והתגלו בה שלדים של האדם הקדמון מלפני יותר מ 50,000 שנה.
- פארק קניון קורפולו - קניון ובו נהר קופרולו, במרחק כ-44 ק"מ מאנטליה. בקניון ניתן לראות אמות מים רומיות קדומות, ובנהר מתקיים גם שייט.

### [עריכה] ערים עתיקות

- קקובה - עיר עתיקה השקועה מתחת למים
- קאליצ'י - עיר עתיקה ובה טיילת. בעיר יש שלושה בניינים חשובים:
  - מסגד איבלי מונארט - מסגד עתיק ובו צריח החלילים שהוא סימלה של העיר.
  - מגדל השעון - מגדל בכניסה לעיר
  - שער אדריאנוס - שער עתיק מהתקופה הרומית בעל שלוש קשתות שהוקם לכבוד בוא הקיסר הרומי אדריאנוס.

### [עריכה] מוזיאונים

- המוזיאון הארכיאולוגי של אנטליה - מוזיאון ארכיאולוגי גדול ומקיף של שרידים שנמצאו באזור אנטליה מתקופת האבן ועד התקופה הרומית המפוארת. במקום יש גם גן פסלים רומיים וחנות מזכרות.
- מוזיאון הקרמיקה - מוזיאון הנמצא בתוך בית עותמני ישן, בעיר העתיקה קאליצ'י ובו תערוכות של קרמיקה, וספרייה ציבורית.

### [עריכה] אחר

- טיולי ג'יפים בהרי הטאורוס
- שייט בנהר קופרולו

## [עריכה] תחבורה

באנטליה יש תחבורה מפותחת הכוללת שדה תעופה, רכבת, אוטובוסים ומעבורת.

- רכבת - באנטליה פועלת רכבת של חברת TCDO הטורקית, ומחוברת לאיסטנבול, איזמיר, אנקרה, אל בורדור, קמר וארמניה.
- אוטובוסים - האוטובוסים הם כלי תחבורה נפוץ מאוד באנטליה. יש גם קו אוטובוס לגאורגיה. תחנת האוטובסים המרכזית נקראת "Yoni Oto Bus Garaj".
- מעבורת - באנטליה פועל קו מעבורת לוונציה היוצא בימי רביעי וחוזר בשבת, ואפשר לעלות עליו אנשים וכלי רכב. הקו באנטליה הוא אחד משלושת הקווים שמפעיל חברת "Turkish

Maritime Lines" בתורכיה, בערים אנטליה, מרמריס ואיזמיר לוונציה.

## [עריכה] מפורסמים מהעיר

- טאריק אקוטפו - אדריכל, היסטוריון, משורר וסופר
- קאפרקן אקסו - שחקן כדורגל
- נורדן ארקא - יוצר סרטים
- טורגוט קאנסבְר - אדריכל טורקי מפורסם
- באקי סוהא אדיפוֹגלוּ - סופר, משורר
- סֶנר קוקאיה - שחקן
- אוזגורקן אוזקאן - שחקן כדורגל
- רוּסטוּ רֶקבּר - שחקן כדורגל
- מנדרס טוּרל - פוליטיקאי וראש העיר
- לְבנְת יוסקל - מוזיקאי ומלחין

## [עריכה] ערים תאומות

אנטליה היא עיר תאומה של הערים:

- נירנברג, גרמניה
- רוסטוב על דון, רוסיה
- בת ים, ישראל

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אנטליה

- האתר הרשמי (בטורקית, אנגלית וגרמנית)
- אתר על אנטליה (בטורקית ואנגלית)

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%9C%D7%99%D7%94.html

קטגוריה: תורכיה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Ελληνικά
- Español
- Suomi
- Français
- Galego
- Magyar
- Bahasa Indonesia
- Nederlands
- Polski
- Português
- Svenska
- Türkçe